wannaphong/clean_thaiwikipedia huggingface dataset:
# รายชื่อตัวละครในญาติไดโนเสาร์เจ้าเล่ห์
นี่คือรายชื่อตัวละครในญาติไดโนเสาร์เจ้าเล่ห์ ในญาติไดโนเสาร์เจ้าเล่ห์ ที่มีตัวละครหลักเช่นลิตเติ้ลฟุต (อะแพโทซอรัส), เซร่า (ไทรเซราทอปส์), ดั๊กกี้ (ซอโรโลฟัส), เพทรี่ (ทิแรโนดอน), สไปค์ (สเตโกซอรัส), และในแอนิเมชั่นช็อมเปอร์ (ไทแรนโนซอรัส) และรูบี้ (โอวิแรปเตอร์)

 ตัวละครหลัก 

 ลิตเติ้ลฟุต 
ลิตเติ้ลฟุต ให้เสียงโดย กาเบรียล เดม่อน (I), สก็อตต์ แมคฟี (II-IV), แบรนดอน ลาครอกซ์ (V), โทมัส เด็คเกอร์ (เสียงร้อง, V;เสียงร้องและพูด, VI-IX), อเล็ค เมดล็อก (X), แอรอน สปันน์ (XI), นิค ไพรซ์ (XII), โคดี อเรนส์ (XIII-TV series), แอนโทนี สคิลล์แมน (เสียงร้อง, XIII-TV series) และ Felix Avitia (XIV), เป็นอะแพโทซอรัสสีน้ำตาลเพศผู้  เกิดในช่วงหนังภาคแรกและแม่ของเขาได้ถูกเจ้าเขี้ยวแหลมฆ่าตาย ทำให้เขาต้องไปหาปู่และย่าตัวเดียว แล้วหลังจากนั้นได้มีไดโนเสาร์ร่วมทางแล้วกลายเป็นเพื่อนที่สนิทที่สุด

 เซร่า 
เซร่า ให้เสียงโดย แคนแดซ ฮัทสัน (I-IV) และแอนน์ดี แมคฟี (V-XIV) เป็นไทรเซอราทอปส์สีส้มเพศเมีย เกิดช่วงเดียวกันกับลิตเติ้ลฟุต เธอมีนิสัยปากแข็ง, ชอบโอ้อวด, บ้าบิ่นในบางครั้ง และชอบหาเรื่อง แต่มักจะดูเหมือนโง่เมื่อเธอพิสูจน์ไม่ได้

 ดั๊กกี้ 
ดั๊กกี้ ให้เสียงโดย จูดิธ บาร์ซี (I), เฮเทอร์ โฮแกน (II-IV) และอาเรีย เคอร์ซอน (V-XIV) เป็นพาราซอโรโลฟัสสีเขียวเพศเมีย เธอเป็นหนึ่งในไดโนเสาร์วัยเด็กที่ร่วมเดินทางกับลิตเติ้ลฟุต เธอมักจะพูดซ้ำสามครั้ง ("ใช่ ใช่ ใช่!" หรือ "ไม่ ไม่ ไม่!")

 เพทรี่ 
เพทรี่ ให้เสียงโดย วิล ไรอัน (I) และเจฟ เบนเนต (II-XIV) เป็นเทอราโนดอนสีน้ำตาลเพศผู้ เป็นตัวละครที่ชอบหวาดกลัวและ กระวนกระวาย ชอบพูดมาก แต่มีปัญหากับการใช้ภาษาอังกฤษ เช่น ลืมใช้กิริยาเชื่อม (is, am, are) เกือบทุกครั้ง, ใช้ "me" แทน "I" และแนะนำตนเองเป็นบุรุษที่สาม 

 สไปค์ 
สไปค์ ให้เสียงโดย ร็อบ พอลเซน (II-V, VII-XIV) และเจฟ เบนเนต (VI) เป็นสเตโกซอรัสสีเขียวเพศผู้ เป็นตัวละครที่ตะกละ, ชอบสบาย และพูดน้อย มีเพื่อนสเตโกซอรัสอีกตัวชื่อทิปปี้

 ช็อมเปอร์ 
ช็อมเปอร์ ให้เสียงโดยร็อบ พอลเซน (II), Cannon Young (V), แม็กซ์ เบิร์คโฮลเดอร์ (TV series) และไอแซค บราวน์ (XIV) เป็นทีเร็กซ์สีม่วงเพศผู้ ปรากฏครั้งแรกใน ญาติไดโนเสาร์เจ้าเล่ห์ 2 ในช่วงที่เพิ่งออกจากไข่ สามารถพูดภาษาของสัตว์กินเนื้อและพืชได้

 รูบี้ 
รูบี้ ให้เสียงโดยเมแกน สเตรนจ์ เป็นโอวิแรปเตอร์สีชมพูเพศเมีย ปรากฏครั้งแรกในรายการโทรทัศน์ เป็นตัวละครที่ฉลาดที่สุด ชอบให้คำแนะนำและให้กำลังใจ และมักพูดประโยคซ้อน ("สวัสดีเพื่อนของฉัน เพื่อนฉันบอกทักทาย" หรือ "ฉันคิดว่าฉันต้องไปคิดตรงที่คิดของฉัน")
# ฐานทัพเรือสัตหีบ
ฐานทัพเรือสัตหีบ  เป็นฐานทัพของกองทัพเรือไทย ตั้งอยู่ที่ตำบลสัตหีบ อำเภอสัตหีบ จังหวัดชลบุรี ประเทศไทย มีหน้าที่ปกป้องน่านน้ำในสัตหีบและดูแลกองกำลังของกองทัพเรือในสัตหีบ ผู้บัญชาการฐานทัพเรือสัตหีบคนปัจจุบัน (1 ตุลาคม พ.ศ. 2567) คือ พลเรือโท วัชระ พัฒนรัฐ  ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567 รองผู้บัญชาการคนปัจจุบัน ได้แก่ พลเรือตรี ธีรเกียรติ ทองอร่ามประกาศสำนักนายกรัฐมนตรี เรื่องให้นายทหารรับราชการ และ พลเรือตรี โชติรัตน์ อุดมเพทาย ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567

 ประวัติ 
ฐานทัพเรือสัตหีบ เริ่มก่อกำเนิดขึ้นมาด้วยพระราชดำริของ พระบาทสมเด็จพระมงกุฎเกล้าเจ้าอยู่หัว ครั้นเมื่อพระองค์เสด็จประพาสทางชลมารคเลียบฝั่งทะเลตะวันออกของอ่าวไทย โดยเรือพระที่นั่ง มหาจักรี ในปี พ.ศ. 2457 พระองค์ได้เสด็จฯ มาประทับในอ่าวสัตหีบเพื่อทอดพระเนตรการซ้อมรบของกองทัพเรือด้วย ในการเสด็จคราวนั้นพระองค์ได้ทอดพระเนตรหมู่บ้านสัตหีบ เห็นว่าเป็นชัยภูมิอันเหมาะสมที่จะตั้งเป็นฐานทัพเรือ จึงได้มีพระบรมราชโองการด้วยพระโอษฐ์ เมื่อวันที่ 17 ธันวาคม พ.ศ. 2457 แก่พระยาราชเสนาผู้แทนสมุหเทศภิบาล มลฑลจันทบุรี และพระยาประชาไศรยสรเดช ผู้ว่าราชการเมืองชลบุรี ขณะทรงประทับอยู่ในเรือพระที่นั่งว่า มีพระราชประสงค์ที่ดินฝั่งตำบลสัตหีบ และที่ไกล้เคียงตลอดทั้งเกาะใหญ่น้อย บรรดาที่มีอยู่ริมฝั่งน้ำอย่าให้ผู้หนึ่งผู้ใดได้รับใบเหยียบย่ำหรือ กรรมสิทธิ์เป็นเจ้าของที่ดินบนฝั่งหรือเกาะที่สงวนไว้แล้วนั้นเป็นอันขาด 

ต่อมาในเดือนกันยายน พ.ศ. 2465 พระเจ้าบรมวงศ์เธอ กรมหลวงชุมพรเขตอุดมศักดิ์ ในขณะที่ดำรงตำแหน่งเสนาธิการทหารเรือ ได้ทูลพระบาสมเด็จพระมงกุฎเกล้าเจ้าอยู่หัวขอนำพื้นที่ที่สงวนดังกล่าวมาตั้งเป็นฐานทัพ พระบาทสมเด็จพระมงกุฎเกล้าเจ้าอยู่หัวจึงได้ทรงพระราชหัตถเลขาถึงพระเจ้าบรมวงศ์เธอ กรมหลวงชุมพรเขตอุดมศักดิ์ความว่า

นับแต่นั้นเป็นต้นมา ทหารเรือจึงได้ใช้พื้นที่ตั้งเป็นฐานทัพเรือจวบจนทุกวันนี้
thumb|ที่ตั้งของกองบัญชาการส่งกำลังบำรุงที่ 9 สหรัฐ ทางตอนเหนือของค่ายแสมสาร ปัจจุบันคือที่ตั้งของกองช่างโยธา ฐานทัพเรือสัตหีบ

 โครงสร้างหน่วยงาน 
 ส่วนบัญชาการ หน่วยขึ้นตรง หน่วยสมทบ สวัสดิการภายใน 
 กองกำลังพลทหารฐานทัพเรือสัตหีบ
 กองยุทธการและข่าว
 กองส่งกำลังบำรุง
 กองการเงิน
 กองโครงการและงบประมาณ
 กองกิจการพลเรือฐานทัพเรือสัตหีบ
 แผนกกรรมวิธีข้อมูล กองบัญชาการ ฐานทัพเรือสัตหีบ
 แผนกพระธรรมนูญกองบัญชาการฐานทัพเรือสัตหีบ 
 กรมโรงงานฐานทัพเรือสัตหีบ
 โรงพยาบาลอาภากรเกียรติวงศ์ฐานทัพเรือสัตหีบ
 การท่าเรือสัตหีบฐานทัพเรือสัตหีบ
 กองกิจการพิเศษฐานทัพเรือสัตหีบ
 กองช่างโยธาฐานทัพเรือสัตหีบ
 กองอสังหาริมทรัพย์ฐานทัพเรือสัตหีบ
 สถานีสื่อสารฐานทัพเรือสัตหีบ
 เรือนจำฐานทัพเรือสัตหีบ
 กรมขนส่งฐานทัพเรือสัตหีบ
 กองรักษาความปลอดภัยฐานทัพเรือสัตหีบ 
 กรมสารวัตรทหารเรือ 
 สหกรณ์ออมทรัพย์ฐานทัพเรือสัตหีบ
 กิจการไฟฟ้าฐานทัพเรือสัตหีบ
 กิจการประปาฐานทัพเรือสัตหีบ
 กิจการหินสวัสดิการสัมปทาน กองทัพเรือ
 สำนักงานเจ้าหน้าที่ดูแลอาคารที่พักอาศัยส่วนกลางกองทัพเรือพื้นที่สัตหีบ

 หมายเหตุ
# มาร์ติน จอร์เกนเซน
มาร์ติน จอร์เกนเซน  เกิดเมื่อวันที่ 2 มีนาคม พ.ศ. 2521 ณ เมืองเวปในโคเปนเฮเกน ประเทศเดนมาร์ก เป็นบุตรชายของนาย เจคอบ จอร์เกนเซน และนางเอมีลี มายา นอร์การ์ด เขามีอาชีพเป็นนักถ่ายทำภาพยนตร์เดนมาร์กหลายๆเรื่อง เขาสมรสกับ อเล็กซันดรา เคาน์เตสแห่งเฟรเดอริกสบอร์ก อดีตพระชายาใน เจ้าฟ้าชายโจอาคิมแห่งเดนมาร์ก พระราชโอรสพระองค์เล็กใน สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี เมื่อวันที่ 3 มีน่คม พ.ศ. 2550 โดยพิธีสมรสนั้นเป็นไปอย่างราบรื่นและส่วนตัว โดยการสมรสใหม่ครั้งนี้ ทำให้อเล็กซันดรา เคาน์เตสแห่งเฟรเดอริกสบอร์ก ต้องลาออกจากฐานันดร เจ้าหญิง และต้องเสียภาษีเฉกเช่นพลเมืองเดนมาร์ก แต่จะได้รับเบี้ยจากสำนักพระราชวังเดนมาร์กปีละ 25,000 ยูโร หรือราว 1.25 ล้านบาทตามเดิม 

ในเดือนกันยายน พ.ศ. 2558 เคาน์เตสแห่งเฟรเดอริกสบอร์กและนายจอร์เกนเซนได้ออกมาเปิดเผยว่าหย่ากัน โดยเคาน์เตสได้ให้เหตุผลในการหย่าเพราะความต่าง
หมวดหมู่:บุคคลที่เกิดในปี พ.ศ. 2521
หมวดหมู่:ชาวเดนมาร์ก
หมวดหมู่:บุคคลจากโคเปนเฮเกน
# โฌแซ อัลตาฟีนี
โฌแซ ฌูเวา อัลตาฟีนี  หรือ มัซโซลา (เกิด 24 กรกฎาคม ค.ศ. 1938) เป็นอดีตนักฟุตบอลชาวอิตาลี–บราซิลในตำแหน่งกองหน้า เริ่มต้นเส้นทางอาชีพกับสโมสรปัลเมย์รัส แต่เป็นที่จดจำมากที่สุดกับสโมสรเอซี มิลาน ที่ซึ่งเขาประสบความสำเร็จทั้งในประเทศและระดับทวีปก่อนจะย้ายมาร่วมทีมนาโปลีและยูเวนตุส และยุติเส้นทางอาชีพกับสโมสรในสวิตเซอร์แลนด์

อัลตาฟีนียังคงเป็นเจ้าของสถิติดาวยิงสูงสุดตลอดกาลของเซเรียอาในอันดับที่ 4 ร่วมที่ 216 ประตูร่วมกับจูเซปเป เมอัซซา ตำนานดาวยิงของอินเตอร์มิลาน นอกจากนี้เขายังเป็นเจ้าของสถิตินักฟุตบอลอายุน้อยที่สุดที่ทำประตูครบ 100 ประตูเป็นอันดับที่ 5 ด้วยวัย 24 ปี 239 วัน

ในระดับทีมชาติ อัลตาฟีนีเล่นให้ทั้งบราซิลและอิตาลี โดยเขาเป็นหนึ่งในสมาชิกชุดชนะเลิศฟุตบอลโลก 1958 ที่สวีเดน ของทีมชาติบราซิลร่วมกับเปเล่ และได้โอนสัญชาติมาเล่นให้แก่ทีมชาติอิตาลี โดยลงเล่นในฟุตบอลโลก 1962 ที่ชิลี

 สถิติอาชีพ 
 ในอิตาลี 
สโมสรฤดูกาลลีกถ้วยยุโรปอื่น ๆรวมลงเล่นประตูลงเล่นประตูลงเล่นประตูลงเล่นประตูลงเล่นประตูเอซี มิลาน1958–59322844––2238341959–603320––422439261960–61342224––2038261961–623322––20––35221962–633111219144546311963–64301410443138191964–65123––––––123รวม2051209919201312246161นาโปลี1965–66341421--5741221966–6727161151––33181967–6829132133––34171968–692154231––2881969–7015830305326111970–71257114––––36111971–722985220––3610รวม180712811165101023497ยูเวนตุส1972–732396063––35121973–7421782211032101974–752086095––35131975–761014130––172รวม74252432091011937รวมทั้งหมด459216612355342422599295

*การแข่งขันในยุโรปยังรวมยูฟ่าแชมเปียนส์ลีก, ยูฟ่าคัพวินเนอร์สคัพ และยูฟ่าคัพ

 นานาชาติ 
ทีมชาติปีลงเล่นประตูบราซิล195732195852รวม84

ทีมชาติปีลงเล่นประตูอิตาลี196121196244รวม65
# สินธพ
สินธพ เป็นสัตว์หิมพานต์ตระกูลม้า ลักษณะภายนอกจะเป็นม้ามีหางเป็นปลาตัวสีดำ หางแปรงสีขาว อาศัยอยู่ในแม่น้ำหรือทะเลสาบ คำว่าสินธพหมายถึงม้าแม่น้ำ รากศัพท์มาจากคำว่าสินธพ หมายถึง ม้า พันธุ์ดีจากบริเวณลุ่มแม่น้ำสินธุซึ่งเป็นแม่น้ำสำคัญสายหนึ่งของประเทศอินเดียข้อมูล  สินธพเป็นหนึ่งในสัตว์หิมพานต์ที่ถูกสร้างขึ้นเพื่อประดับสระอโนดาดบริเวณพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ 
สินธพ แปลว่า ม้าพันธุ์ดี เดิมหมายถึงม้าพันธุ์ดีที่เกิดในลุ่มแม่น้ำสินธุ คำว่า “สินธุ”ความหมายตามพจนานุกรม อีกทั้งยังเป็นชื่อเมืองโบราณในอินเดียด้วย คาดว่าเมืองสินธุก็คือ รัฐสินธุในปัจจุบัน เหตุที่ใช้ชื่อเมืองนี้คงเป็นเพราะเมืองนี้มีชื่อเสียงด้านม้าลักษณะและความหมายของชื่อ

ลักษณะพิเศษ         
ม้าสินธพนี้มีกำลังและฤทธิ์เดชมาก สามารถวิ่งไปบน ใบบัวได้ โดยที่ใบบัวไม่สั่นแม้แต่น้อย 

อัลบั้มภาพ
# วลาหก
วลาหก (Vlahok) เป็นสัตว์หิมพานต์ตระกูลม้า ลักษณะภายนอกจะเป็นม้ามีหางเป็นปลาตัวสีขาวนวล ช่วงหัวสีดำ ปากและเท้าทั้งสี่มีสีแดง อาศัยอยู่บนท้องฟ้า บนก้อนเมฆ 

คำว่า วลาหก หมายถึงม้าเมฆ รากศัพท์มาจากคำว่า วลาหก หมายถึง ม้า พันธุ์ดีจากท้องฟ้า หรือเมฆ วลาหกเป็นหนึ่งในสัตว์หิมพานต์ที่ถูกสร้างขึ้นเพื่อประดับสระอโนดาตบริเวณพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ลักษณะพิเศษ         
ม้าวลาหกนี้มีกำลังและฤทธิ์เดชมาก สามารถวิ่งไปบน เมฆได้ และยังมีเสียงร้องก้องกังวาลดุจฟ้าร้อง มีกำลังมหาศาล เหาะเหินเดินอากาศได้เร็วกว่าม้าทุกชนิด

อัลบั้มภาพ
# มิสออลเนชันส์ 1989
มิสออลเนชันส์ 1989  เป็นการจัดการประกวดมิสออลเนชันส์ครั้งที่ 1 จัดเมื่อวัน 19 สิงหาคม พ.ศ. 2532 ณ โรงแรมดุสิตธานี, แขวงสีลม, เขตบางรัก, กรุงเทพมหานคร, ประเทศไทย โดยผู้ชนะคือ Kirsten Roberts จากนิวซีแลนด์ เป็นผู้ครองตำแหน่งคนแรกของการประกวดมิสออลเนชันส์

 ผลการประกวด 
 ลำดับ 
ผลการประกวดผู้เข้าประกวด มิสออลเนชันส์ 1989 – Kirsten Roberts รองอันดับ 1 – Vanessa Lynn Gibson รองอันดับ 2 – Danisa Namchiengtai รองอันดับ 3 – Vivian Palmer รองอันดับ 4 – Regina Rieck 11 คนสุดท้าย – Maarit Hannele Salomäki
 – Lorna Villanueva Legaspi
 – Melinda Jessie Mathews
 – Maria Del Carmen Carrasco García
 – Joanne Goiri González

 รางวัลพิเศษ 

รางวัลผู้ชนะMiss Friendship  – Melinda Jessie MathewsMiss Photogenic – Betsy Cheung Fung-Ni

 ผู้เข้าประกวด 
25 ผู้เข้าประกวดที่ได้รับการยืนยัน
 ประเทศ  ผู้เข้าประกวด  Vanessa Lynn Gibson Regina Rieck Cristina Loria Sonia VassilevaBrenda Solange Hughes UlloaEileen Jattin Vivero Trine Lamm Maarit Hannele Salomäki  Daniela Gruen Jennifer Unson JonesApril Moore Betsy Cheung Fung-Ni Linda Lum Chee Ling  Guadalupe Irene Barón Olivera Cecile Wiewel  Kirsten Roberts Merete Jansen Lorna Villanueva Legaspi Melinda Jessie Mathews Maria Del Carmen Carrasco García Annika Lexelius  Danisa Namchiengtai Vivian PalmerCynthia Jane PetersonJoanne Goiri González
# ท่าอากาศยานนานาชาติคุนหมิงฉางฉุ่ย
ท่าอากาศยานนานาชาติคุนหมิงฉางสุ่ย ตั้งอยู่ที่เมืองคุนหมิง มณฑลยูนนาน ประเทศจีน เริ่มก่อสร้างในปี พ.ศ. 2552 และเปิดให้บริการอย่างเป็นทางการในวันที่ 28 มิถุนายน พ.ศ. 2555 ท่าอากาศยานแห่งนี้สร้างขึ้นเพื่อพัฒนาโครงสร้างพื้นฐานด้านการคมนาคมของจีน เพื่อเพิ่มการเชื่อมต่อระดับภูมิภาคและการพัฒนาเศรษฐกิจ ในระยะแรกท่าอากาศยานให้บริการเที่ยวบินภายในประเทศ แต่ปัจจุบันได้ขยายบริการครอบคลุมเที่ยวบินระหว่างประเทศหลายเส้นทาง ท่าอากาศยานนานาชาติคุนหมิงฉางสุ่ยมีเที่ยวบินจำนวนมากในแต่ละวัน ให้บริการผู้โดยสารทั้งจากในประเทศและต่างประเทศ

คุนหมิงฉางสุ่ย
หมวดหมู่:สิ่งก่อสร้างในมณฑลยูนนาน
ค
# อเล็กซ์ อาซาร์
อเล็กซ์ ไมเคิล อาซาร์ ที่ II (เกิด 17 มิถุนายน พ.ศ. 2510) เป็นทนายความชาวอเมริกัน ในอดีตเป็นผู้บริหารของบริษัทผลิตยาปัจจุบันดำรงตำแหน่งรัฐมนตรีว่าการกระทรวงสาธารณสุขและบริการมนุษย์ หลังจากที่ดอนัลด์ ทรัมป์ได้รับเลือกให้เป็นประธานาธิบดีสหรัฐ เมื่อวันที่ 13 พฤศจิกายน พ.ศ. 2560 และได้รับการยืนยันจากวุฒิสภาสหรัฐเมื่อวันที่ 24 มกราคม พ.ศ. 2561 อาซาร์เคยเป็นรัฐมนตรีช่วยว่าการกระทรวงสาธารณสุขและบริการมนุษย์มาก่อนภายใต้คณะรัฐมนตรีของประธานาธิบดี จอร์จ ดับเบิลยู. บุช ในปี พ.ศ. 2548 ถึงปี พ.ศ. 2550 ตั้งแต่ปี พ.ศ. 2555 ถึงปี พ.ศ. 2560 อาซาร์ได้เคยเป็นอดีตผู้บริหารของบริษัทอิล ลิทที ซึ่งเป็นบริษัทที่ผลิตยาที่มีขนาดใหญ่ อีกทั้งบริษัทยังเป็นสมาชิกคุณวุฒิขององค์การนวัตกรรมเทคโนโลยีชีวภาพ ซึ่งเป็นศูนย์รวมของเภสัชกร
# อัลเทอร์ด บีสต์
อัลเทอร์ด บีสต์  เป็นเกมตู้ประเภทต่อสู้ ปี 1988 จำหน่ายและพัฒนาโดยเซก้า ตัวเกมได้จัดอยู่ในกรีซโบราณและตามด้วยนักรบที่ถูกคืนชีพโดยซูสเพื่อช่วยอะธีนา บุตรีของพระองค์ เพื่อที่จะช่วยเธอได้นั้น จะต้องแปลงร่างเป็นอสูรโดยใช้พลังพิเศษที่จะแปลงร่างเป็นอสูรได้ เช่น มนุษย์หมาป่า, มนุษย์มังกร, มนุษย์เสือ, มนุษย์หมี และมนุษย์หมาป่าสีทอง

 เนื้อเรื่องย่อ 
นักรบชาวโรมันที่ตายในสนามรบได้ถูกฟื้นคืนชีพโดยซูส แล้วให้ภารกิจช่วยอะธีนาจากนิฟฟ์ เทพแห่งอสูรจากโลกบาดาล เพื่อช่วยบุตรีของซูส ในแต่ละด่านเขาจะต้องเก็บลูกบอลวิญญาณสามลูก

หลังจากจบด่านสุดท้าย เขาได้ชนะนิฟฟ์และช่วยอะธีนาได้สำเร็จ ส่วนในอาร์เคตนั้นเกมจะขึ้นเครดิตแล้วแสดงภาพนักแสดงในเครื่องแต่งกายของตัวละครต่างๆ และอธิบายว่าทั้งหมดนี้คือการแสดงเท่านั้น

 หมายเหตุ
# บีจิวเวลด์ บลิสต์
บีจิวเวลด์ บลิสต์  เป็นเกมปริศนาที่มีในเฟซบุ๊ก ผลิตและเผยแพร่โดยปอปแคปเกมส์

 วิธีเล่น 
หน้าเกมเป็นตารางขนาด 8 x 8 ผู้เล่นต้องสลับอัญมณีให้เป็นสามอันเพื่อได้คู่ แล้วอัญมณีก็จะหายไป อัญมณีพิเศษจะได้ก็ต่อเมื่อจับคู่อัญมณีได้สี่หรือมากกว่านั้นก็ได้ ผู้เล่นจะได้ 250 คะแนนในทุกๆ การจับคู่ ถ้าจับคู่ได้เร็วสามครั้ง จะเกิดคะแนนความเร็วพิเศษที่เริ่มด้วย 200 และนับเรื่อยๆ จนถึง 1,000 แล้วถ้าผู้เล่นจับคู่เร็วมากพอ จะเกิดพลังพิเศษที่เรียกว่าเบลสซิ่ง สปีด ในช่วงนั้นตารางจะลุกเป็นไฟและการจับคู่ทุกครั้งจะเกิดระเบิดทำลายทุกอย่างที่อยู่ข้างๆ อัญมณีที่ระเบิด. ถ้าตัวคูณถูกจับคู่จะทำให้การได้คะแนนเพิ่มขึ้น โดยเริ่มที่ 2x จนถึง 8x. หลังจากนั้นหนึ่งนาที (1:05 ถ้าใช้เวลาพิเศษ, 1:45 ถ้าผสมระหว่างติ๊กต๊อกกับเวลาพิเศษ หรือ 2:25 ถ้าผสมระหว่างโครโนสโตนและเวลาพิเศษ) ผู้เล่นจะได้รับช่วงพิเศษที่เรียกว่าโอกาสสุดท้าย เมื่อมันเกิดขึ้น อัญมณีพิเศษและตัวคูณจะถูกออกไปให้หมดแล้วผู้เล่นจะได้คะแนนพิเศษ แล้วจะมีการจัดอันดับหลังจากจบเกม. มีดาวอยู่ 15 ดาว ดาวที่ผู้เล่นจะได้นั้นขึ้นอยู่กับคะแนนที่ทำ ดาวดวงแรกสำหรับ 25,000 คะแนน ดาวดวงที่สองสำหรับ 50,000 คะแนน ฯลฯ
# ดีโยกู ดาโล
ฌูแซ ดีโยกู ดาโล ไตไชรา (เกิด 18 มีนาคม ค.ศ. 1999) เป็นนักฟุตบอลชาวโปรตุเกส ปัจจุบันเล่นในตำแหน่งฟุลแบ็กให้กับแมนเชสเตอร์ยูไนเต็ด ในพรีเมียร์ลีกของประเทศอังกฤษ และทีมชาติโปรตุเกส

สถิติ
สโมสร

สโมสรฤดูกาลลีกเนชันนอลคัพลีกคัพยุโรปรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูโปร์ตู เบ2016–17ลีกาปรอ30———302017–18ลีกาปรอ202———202รวม232———232โปร์ตู2017–18ปรีไมราลีกา6010001080แมนเชสเตอร์ยูไนเต็ด2018–19พรีเมียร์ลีก1602010402302019–20พรีเมียร์ลีก404100301112020–21พรีเมียร์ลีก00001000102021–22พรีเมียร์ลีก2402010303002022–23พรีเมียร์ลีก26130301014222023–24พรีเมียร์ลีก6000102090รวม761111702211163มิลาน (ยืมตัว)2020–21เซเรียอา21120—101332รวมทั้งหมด1264141703321807

นานาชาติ

ทีมชาติปีลงเล่นประตูโปรตุเกส202140202262202340รวม142

เกียรติประวัติ
โปร์ตู
ปรีไมราลีกา: 2017–18

แมนเชสเตอร์ยูไนเต็ด
 อีเอฟแอลคัพ: 2022–23
เอฟเอคัพ: รองชนะเลิศ: 2022–23
# จาริสกัทซิสมามา
จาริสกัทซิสมามา (translit. jariskats'is mama,) เป็นภาพยนตร์ขาวดำแนวชีวิตสงครามโลกครั้งที่สอง จากสาธารณรัฐจอร์เจีย ในปี 1964 กำกับโดย Revaz Chkheidze ภาพยนตร์ได้โครงเรื่องจากบทภาพยนตร์ของ Suliko Jgenti โดยที่ Sergo Zakariadze นำแสดงเป็นบทนำ ภาพยนตร์ยังได้ไปเข้าฉายในงานเทศกาลภาพยนตร์นานาชาติมอสโกครั้งที่ 4
 เนื้อเรึ่อง 
ในฤดูร้อน 1942 ชาวนาจอร์เจียผู้สูงวัย Giorgi Makharashvili รู้ว่าลูกชายของเขา Goderdzi ได้รับบาดเจ็บและถูกนำตัวส่งโรงพยาบาล Giorgi กำลังออกไปเยี่ยมลูกชายของเขา ขณะที่เขากำลังเดินทางอยู่นั่น ลูกชายได้ฟื้นตัวและถูกส่งไปที่แนวหน้า Giorgi ตัดสินใจที่จะอยู่ในกองทัพและประสบความสำเร็จโดยได้เข้าหน่วย motorized units ร่วมกับสหายของเขาในอ้อมแขนจากนั้นเขาไปที่เยอรมนี ในระหว่างการต่อสู้ Giorgi ได้พบลูกชายของเขา แต่หลังจากที่ได้รับบาดเจ็บ Goderdzi ก็ทนพิษบาดแผลไม่ไหวและเสียชีวิดในอ้อมแขนของเขา
# โรมา กาย
โรมา กาย  เป็นนักเคลื่อนไหวชาวอเมริกัน ทางด้านสิทธิสตรีและทางด้านสิทธิกลุ่มบุคคลที่มีความหลากหลายทางเพศ เธอเกิดในรัฐเมน สหรัฐอเมริกา และได้รับปริญญาโทสาขาสังคมสงเคราะห์ (Social Work) จากมหาวิทยาลัยเมน หลังจากที่เธอทำงานในแอฟริกาเป็นเวลา 9 ปี เธอเป็นเลสเบียนอย่างเปิดเผย 

โรมา กาย กับ ไดแอน โจนส์  ได้ย้ายไปอยู่ในซานฟรานซิสโกในคริสต์ทศวรรษ 1970 ทั้งสองร่วมกันก่อตั้ง "The Women's Building" และโรมา กายเป็นผู้ร่วมก่อตั้งศูนย์ช่วยเหลือสตรีและเด็ก , มูลนิธิต่อต้านการข่มขืนสตรีแห่งซานฟรานซิสโก (SF Women Against Rape, SFWAR) และมูลนิธิสตรีแห่งแคลิฟอร์เนีย (The Women’s Foundation of California) กายยังสนับสนุนการเข้าถึงการดูแลสุขภาพของสตรีในซานฟรานซิสโก เธอทำหน้าที่เป็นเวลา 12 ปีในคณะกรรมการสุขภาพเมืองและเทศมณฑลซานฟรานซิสโก (Health Commission City and County of San Francisco) 

ในระหว่างปี พ.ศ. 2537 ถึง 2550 โรมา กายทำงานเป็นอาจารย์ในภาควิชา ที่มหาวิทยาลัยรัฐซานฟรานซิสโก เมื่อปี 2017 เธอเป็นผู้อำนวยการโครงการคนไร้บ้านในเขตเบย์ (Bay Area Homelessness Program) 

ในปี พ.ศ. 2557 คณะกรรมการสุขภาพเมืองและเทศมณฑลซานฟรานซิสโกได้ประกาศใช้ "ความตระหนักในชีวิตและการสืบทอดวิถีของ โรมา กาย" ("Resolution Recognizing the Life & Legacy of Roma Guy")

ในปี พ.ศ. 2561 โรมา กายได้รับเลือกจากโครงการประวัติศาสตร์สตรีแห่งชาติ (National Women's History Project) ให้เป็นหนึ่งใน Women's History Month ของสหรัฐ

เอมิลี สเก็กส์  สวมบทบาทของโรมา กาย ตอนวัยรุ่น และ แมรี-หลุยส์ ปาร์กเกอร์ ตอนอายุมากขึ้น ในภาพยนตร์ชุดทางโทรทัศน์เกี่ยวกับสิทธิกลุ่มบุคคลที่มีความหลากหลายทางเพศ เรื่อง When We Rise (2560) ซึ่งเป็นละครกึ่งสารคดี ที่สร้างจากบันทึกความทรงจำของคลีฟ โจนส์ กำกับโดยกัส แวน แซงต์
# กีฬาเอ็กซ์ตรีมในกีฬาแห่งชาติ ครั้งที่ 45
กีฬาเอ็กซ์ตรีมในกีฬาแห่งชาติ ครั้งที่ 45 จัดแข่งขันที่สนามกีฬาฟุตซอล มหาวิทยาลัยเทคโนโลยีราชมงคลศรีวิชัย อำเภอเมืองสงขลา จังหวัดสงขลา กำหนดแข่งขันระหว่างวันที่ 21 ถึง 25 มิถุนายน พ.ศ. 2560 มีการชิงชัยทั้งหมด 36 เหรียญทอง

 สรุปเหรียญรางวัล 
สัญลักษณ์
 เจ้าภาพ (สงขลา)

1   20  5  1  262   3  1  2  63   2  2  5  94   2  1  8  115   2  0  1  36   1  7  3  117   1  3  3  78   1  3  2  69   1  3  1  510   1  1  1  311   1  1  0  212   1  0  2  313   0  3  0  314   0  2  1  0   0  2  1 0 16   0  1  2  317   0  1  0  118   0  0  1  1  0  0  1  1 รวม  36  36  35  107

 ผู้ที่ได้รับเหรียญ 
 อินไลน์สเกต 
Best Technical (สถานีที่ 1)Best Technical (สถานีที่ 2)Best Technical (สถานีที่ 3)อินไลน์สเกตพาร์คInline Skate Stunt Parkอินไลน์สเก็ตมินิแรมป์Inline Skate Mini RampSkate cross300 เมตร ชาย500 เมตร ชาย1,000 เมตร ชาย3,000 เมตร ทีมชายณัฐดนัย เงินบาทชุติพนธ์  นครังสุตุลาการ ภาคแก้วมนัสสวี นิจันทร์พชรวีย์  นิจันทร์จรัส สุขแก้ว ไม่มีผู้ได้รับเหรียญรางวัล –5,000 เมตร300 เมตร หญิง500 เมตร หญิง1,000 เมตร หญิง

 สเก็ตบอร์ด 
Skate Board Best Trick Station 1Skate Board Best Trick Station 2Game of S.K.A.T.EHigh OllieLong OllieMini RampPark

 จักรยานบีเอ็มเอ็กซ์สตั้น 
บีเอ็มเอ็กซ์พาร์คBMX ParkBest Trick (สถานีที่ 1)Best Trick (สถานีที่ 2)กระโดดสูงจากอุปกรณ์High Jumpกระโดดสูงจากพื้นราบHigh Bunny HopจักรยานผาดโผนสตรีทBMX Street

 จักรยานบีเอ็มเอ็กซ์แฟลตแลนด์ 
บุคคลBMX Flatland ประชันบุคคลBMX Flatland Battle

 โรลเลอร์สปอร์ต 
Slalom Freestyle Classic ชายSlalom Freestyle Classic หญิงSlalom Freestyle Classic ทีมธนโชติ วณิชยาไพสิฐอังกฤษ ศิษย์ประเสริฐนิตย์รดี กลายสุวรรณวีรภัทร ชัยจิตณัฐพัชร์ เสมอเหมือนพงศ์ภัค อาลัยFreestyle SlideSlalom Freestyle Skating (Speed Salalom) ชายSlalom Freestyle Skating (Speed Salalom) หญิง
# ฉัททันตหัตถี
ฉัททันตหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีขาวเหมือนสีเงิน  มีงาขาวสว่างเหมือนสีทอง มีหาง เท้า และสันหลังสีแดงตระกูลช้าง ฉัททันตหัตถี คือหนึ่งในประติมากรรมของสัตว์หิมพานต์ที่สร้างขึ้นมาเพื่อประดับตกแต่งอยู่ทางด้านทิศเหนือของพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช 

ตระกูล 
ฉัททันตหัตถีเป็นหนึ่งในช้างตระกูลพรหมพงศ์ 10 หมู่ ที่พระพรหมได้สร้างขึ้น ประกอบด้วย ฉัททันตหัตถี อุโบสถหัตถี เหมหัตถี มงคลหัตถี คันธหัตถี ปิงคัลหัตถี ดามพหัตถี บัณฑรหัตถี คังไคยหัตถี และกาลวกหัตถี 

 ข้อมูลจากพระไตรปิฎก 
ฉัททันต์ คำนี้มีคำแปลตามรากศัพท์ว่า ฟันทั้ง 6 ตระกูลฉัททันต์จึงเป็นช้างที่มีทั้งสิ้น 6 งา จากมิลินทปัญหา ระบุว่า มีการกล่าวถึงพญาช้างโพธิสัตว์ทั้งสิ้น 3 พระชาติ อันปรากฏอย่ในหมวดชาดกหลัก ๆ 3 เรื่อง ได้แก่ สีลวนาคชาดก กาสาวชาดก ฉัททันตชาดก และยังปรากฏอยู่ในพระไตรปิฎกหมวดอื่น ๆ อีกประปราย

พญาช้างฉัททันต์ ประกอบด้วยลักษณะต่าง ๆ ได้แก่ สีกายเผือกผ่องดั่งเงินยวง ปากมีสีแดงเหมือนผ้ากัมพล เท้าทั้ง 4 มีสีแดงดุจน้ำครั่ง นัยน์ตาทั้งคู่ดุจแก้วมณี พญาช้างฉัททันต์มีส่วนสูง 88 ศอก ยาว 120 ศอก  งวงมีลักษณะคล้ายกับพวงเงินยาวได้ 58 ศอก ส่วนงานั้นวัดโดยรอบได้ 15 ศอก ส่วนยาว 30 ศอก มีทั้งสิ้น 6 งา งาทั้งหมดส่องรัศมีดุจสีทอง (สุวณฺณราชีหิ)

ลักษณะพิเศษ         
ฉัททันตหัตถีถือเป็นพญาช้าง เพราะมีกำลังสูงสุดเหาะไปในอากาศได้รวดเร็วมาก โดยเดินทางรอบจักรวาล ออกจากพระราชวังแต่เวลาพอรุ่ง พอพระอาทิตย์ขึ้นก็กลับมาถึงวัง
# มิสเตอร์อินเตอร์เนชันแนล 2012
มิสเตอร์อินเตอร์เนชันแนล 2012  เป็นการจัดการประกวดมิสเตอร์อินเตอร์เนชันแนลครั้งที่ 7 จัดเมื่อวัน 24 พฤศจิกายน ค.ศ. 2012 โรงภาพยนตร์เอสพลานาด ซีนีเพล็กซ์ รัชดาภิเษก เขตดินแดง, กรุงเทพมหานคร, ประเทศไทย โดยเซซาร์ กูร์ชี มิสเตอร์อินเตอร์เนชันแนล 2011 ได้มอบตำแหน่งแก่ อาลี ฮัมหมัด จากเลบานอน เป็นผู้ครองตำแหน่งคนใหม่ 

 ผลการประกวด 

 ลำดับ 
ผลการประกวดผู้เข้าประกวดมิสเตอร์อินเตอร์เนชันแนล 2012 - Ali Hammoud (ลาออก)  - Ron Teh (แทน)รองอันดับ 1  - Ron Teh (แทนที่ผู้ชนะ)รองอันดับ 2 - Marko Šobotรองอันดับ 3 - Ricardo Magryinoรองอันดับ 4 - Ján HaraslínTop 10 - Rizal Idrus
 - Kim Doyeopi
 - Evan Siau
 - Guillaume Reynel
 - Mert CiftcTop 16 - Francesco Basile
 - Gjorgi Filipov
 - Piyanat Sujarit
 - Sai Constantine
 - Luka Raco
 - Gary Pinha
 ลำดับการประกาศชื่อ 
16 คนสุดท้าย 

 
 
 
 
 
 
 
 
 
 
 
 
 
 
 
 10 คนสุดท้าย

 
 
 
 
 
 
 
 
 
 

 รางวัลพิเศษ 
 รางวัล ผู้ชนะ Best Body - Ali Hammoud Mister Congeniality - Piyanat Sujarit Mister Photogenic - Francesco Basile Best National Costume - Đỗ Bá Đạt Mister Internet Popularity - Rizal Al Idrus Most Handsome Man Awards - Ali Hammoud Dream Man Award - Alexander Sabadosh Most Thailand Favorite Awards - Ron Teh Most Stylish Awards - Luka Raco

 ผู้เข้าประกวด 
ผู้เข้าประกวดที่ได้รับการยืนยัน:
 ประเทศ/ดินแดน  ผู้เข้าประกวด    James Mathieson Pedro Mejias  Joshua Vanfraeyenhoven    Ricardo Magryno   Jason Mesah  Gao Ximin Reinel VergaraJorge Suarez  Robert Anderle Anthony SantanaGuillaume ReynelSukhraj HayerYves Moise Conséant  Opangtongdang Jamir   Rizal Al Idrus James Murphy  Francesco Basile   Kim Doyeop   Ali Hammoud Gjorgi Filipov  Evan Siau Sai Constantine  Mark John Gutoman Bruno da CunhaLuka Raco  Ron Teh Ján HaraslínMarko Šobot  Miguel Arce   Dimitri Dolapihilla Andreas Ahlberg   Piyanat Sujarit Mert CiftciAlexander Sabadosh  Aaron Weiner  Gary Pinha  Đỗ Bá Đạt 
 อ้างอิง
# ภูเขาไฟลาไค
ภูเขาไฟลาไค  เป็นภูเขาไฟที่ปะทุตามรอยแยกที่ตั้งอยู่ระหว่างธารน้ำแข็งวาตนาเยอคูตล์และมิร์ตาลส์โจคุลล์ในพื้นที่รอยแยกที่แยกจากทิศตะวันตกเฉียงใต้ไปทางทิศตะวันออกเฉียงเหนือไม่ไกลจากหุบผาชันเอนเกียวและหมู่บ้านเล็ก ๆ แห่งหนึงในเคิร์กยูแบยาร์กลุสทุสร์ในภาคใต้ของไอซ์แลนด์ ช่องของภูเขาไฟกว้างเพียงไม่กี่เมตรแต่ยาวหลายกิโลเมตร ลาไคเป็นชื่อของภูเขาธรรมดาที่ไม่ปะทุบนภูเขาแต่จะปะทุตามรอยแยกด้านข้างของมัน ภูเขาไฟลาไค เป็นส่วนหนึ่งของระบบภูเขาไฟกริมสวอทน์และธอห์ดอร์ฮีร์นะ

ภูเขาไฟลาไคและกริมสวอทน์ได้ปะทุอย่างรุนแรงและเกิดขึ้นที่สกาฟตาเรลดาร์ หรือ ที่แปลว่าไฟแห่งสกาฟตาภูเขาไฟในประเทศไอซ์แลนด์เป็นระยะเวลา 8 เดือนตั้งแต่มิถุนายน พ.ศ. 2326 ถึงกุมภาพันธ์ พ.ศ. 2327 ได้พ่นลาวาประมาณ 42 พันล้านตัน (14 ลูกบาศก์กิโลเมตร) กลุ่มก๊าซของกรดไฮโดรฟลูออริกที่เป็นพิษและซัลเฟอร์ไดออกไซด์ขึ้นมาปนเปื้อนดิน ทำให้พืชที่ปลูกตายและฆ่าประชากรปศุสัตว์ในไอซ์แลนด์มากกว่า 50% และนำไปสู่สภาวะทุพภิกขภัยที่ฆ่าประชากรบนเกาะไอซ์แลนด์กว่า 25%Gunnar Karlsson (2000), Iceland's 1100 Years, p. 181 นอกจากนี้ลาวายังได้ไหลเข้าทำลายหมู่บ้านอีก 20 แห่ง

การปะทุของลาไคทำให้อุณหภูมิโลกลดลงเพราะซัลเฟอร์ไดออกไซด์กว่า 120 ล้านตันถูกพัดขึ้นไปในซีกโลกเหนือส่งผลให้พืชในยุโรปแห้งตายและเกิดภัยแล้งในทวีปอเมริกาเหนือและอินเดีย